**HÁZIREND**

**Köszönjük, hogy a Roth Turistaházat választották pihenésük helyszínéül.**

A házirend a szállás igénybevételekor kötött szerződés elválaszthatatlan része. Azért készült, hogy biztosítani tudjuk vendégeink kellemes pihenését és elkerüljük az esetleges félreértéseket. Ennek érdekében kérjük, olvassák el a dokumentumot! A házirend megismerését és elfogadását foglalásuk igazolásával feltételezzük.

A Turistaházban csak azok a vendégek lakhatnak, akik a házirendben leírtakat magukra és hozzátartozóikra nézve kötelezően elfogadják és betartják!

**Bejelentkezés**

Az idegenforgalmi adó adminisztrálása céljából kérjük, szíveskedjenek kitölteni a **Regisztrációs űrlap**ot, személyenként külön sorban. Gyermek helyett a szülő is aláírhat.

A Turistaház nem rendeltetésszerű használatából, illetve a házirend megszegéséből származó károkért, a keletkezett hiányért a vendégek anyagi felelősséggel tartoznak. A vendégek vagyontárgyaiért a Turistaház tulajdonosai felelősséget nem vállalnak.

14 éven aluli gyermek csak a szülő vagy más, általa megbízott cselekvőképes személy folyamatos felügyelete mellett tartózkodhat a Turistaházban és a hozzá tartozó területeken. A gyermek kísérői felelősséggel tartoznak a gyermek testi épségéért és az esetleg általa okozott kárért.

A Turistaházban és a hozzá tartozó területen időponttól függetlenül nem kívánatos és tilos minden olyan magatartás, viselkedés, amely zavarja mások nyugalmát, biztonságát, biztonságérzetét, magánszféráját; zaklatásnak minősül vagy minősülhet, alkalmas mások megfélemlítésére, vagy megbotránkoztatására. Továbbá tilos bármilyen kábító-, vagy tudatmódosító szer használata, és az ezzel összefüggő tevékenység!

A Turistaház tulajdonosai kizárják a felelősségüket minden olyan sérelemért, amelyet a vendég esetleges felelőtlen magatartása okoz más vendégnek, vagy saját magának.

**A Turistaház zárása**

Eltávozáskor és éjszakára kérjük az apartman bejáratát zárni! A Turistaház elhagyásakor az ablakokat, valamint az ajtót kérjük, szíveskedjenek bezárni!

**Szállás**

Az érkezés napján a szobát vendégeink 15.00 órától kezdődően 19.00 óráig foglalhatják el, illetve azokat a kijelentkezés napján 11:00 óráig kell elhagyniuk.

Megkérjük vendégeinket, hogy a szálláson látogatókat ne fogadjanak, idegeneket ne engedjenek be.

A szálláshelyet csak a szállásadóval előre egyeztetett létszámban vehetik igénybe a vendégek.

**Parkolás**

Gépkocsival a Turistaház mellett kialakított parkolóban lehet parkolni.

A parkolóban a KRESZ előírásai szerint kell közlekedni.

Kérjük, hogy autóikkal úgy parkoljanak le, hogy másokat ne korlátozzanak a szabad mozgásban / parkolásban!

A vendég az általa másik parkoló autóban okozott kárért a károsultnak közvetlen felelősséggel tartozik.

**Dohányzás**

Az épületben dohányozni, valamint elektromos cigarettát, füstölőt, gyertyát használni TILOS!

A sütögető mellett dohányzásra kijelölt hely van, szíveskedjenek a dohányzást erre a helyre korlátozni, a hamutartókat használni!

**Tűz- és balesetvédelem**

A szálláshelyen gyúlékony, robbanásveszélyes anyagot tárolni, hibás és balesetveszélyes elektromos készüléket üzemeltetni tilos.

A Turistaház tűzvédelmi szabályzatát minden vendégnek be kell tartani!

A vendég tűz esetén köteles a szobában kihelyezett menekülési útvonalat, illetve a helyszínre érkező tűzoltók utasításait követni.

Tűz esetén a vendég köteles haladéktalanul riasztani a szakhatóságot a 112 telefonon és a Turistaház gondnokát a +36 30 115 18 06 hívni.

Tűzoltáshoz a poroltók a Turistaház szintjein találhatók.

Elsősegélydoboz a nappali TV alatti szekrényben található.

A tűzrakó hely környékét meg kell tisztítani a levelektől, faágaktól a tűz meggyújtása előtt, azért, hogy a tűz ne terjedhessen át az erdőre;

Az égő tüzet, a még ki nem hűlt parazsat, hamut nem szabad felügyelet nélkül hagyni;

a tűz eloltására fel kell készülni, gondoskodni kell arról, hogy készenlétben legyen a tűz oltására alkalmas anyag (pl. víz), ha feltámadna a szél;

A tüzet gondosan el kell oltani a tüzelés befejezését követően, illetve meg kell győződni arról, hogy a tűz elaludt.

Zavartalan pihenésük érdekében kérjük, fokozottan ügyeljenek a balesetveszélyes helyzetek elkerülésére! Különösen óvják a gyerekeket!

Balesetről, vagy egyéb rendkívüli eseményről a Turistaház gondnokát a legrövidebb időn belül tájékoztatni kell a +36 30 115 18 06 telefonon vagy a rothturistahaz@taegrt.hu e.mail címen.

**Ajtók, korlátok, ablakok, lépcsők**

Tilos felülni, felállni, felmászni, felkapaszkodni, stb. a Turistaház területén található ajtókra, korlátokra és ablakokra! A lépcső fokozottan balesetveszélyes, ezért rendeltetésszerűen kell rajta közlekedni!

**Berendezési tárgyak, eszközök használata**

A Turistaházhoz fürdőszoba, WC, valamint egyszerűbb ételek, italok elkészítéséhez konyha és konyhai berendezések, eszközök használata tartozik.

Azért, hogy később mások is zavartalanul pihenhessenek kérjük, gondosan bánjanak a berendezéssel, azokat használják rendeltetésszerűen.

Ügyeljenek a rendre és a tisztaságra. Elutazáskor ne hagyjanak maguk után mosatlan edényt, illetve szemetet.

A dekorációs célt szolgáló tárgyakat, képeket, valamint a TV-t kérjük, ne vegyék el a helyükről. A berendezési és használati tárgyakat (székek, párnák, plédek, törölközők, ágyneműk, edények, stb.) ne vigyék el a Turistaházból.

A vendég az esetleges károkért és hiányokért anyagi felelősséggel tartozik.

**Hibajelentés**

Kérjük vendégeinket, hogy a Turistaház bármely eszközének, berendezési, felszerelési tárgyának meghibásodását jelentsék a gondnoknak. A vendég nem jogosult a hibát saját maga kijavítani vagy a javítást megkísérelni.

**Felhívjuk kedves vendégeink figyelmét, hogy a szállásadónak nem áll módjában felelősséget vállalni és kártérítést fizetni az önhibáján kívül történt eseményekből eredő károkért (pl. természeti csapás, jégeső, tűz, áramszünet, stb.).**

**Takarítás, szemét elhelyezése**

A Turistaházat a vendégek tisztán kapják meg, és ottlétük alatt maguknak kell ügyelni a tisztaságra, ehhez minden eszköz biztosítva van (felmosó szett, partvis, lapát, mosogatószer, szivacs, szemeteszsák)!

A szálláshely alapfelszereltségű konyhával rendelkezik. Kérjük a berendezéseket és az eszközöket használják rendeltetésszerűen. Azokat távozáskor tisztán, a helyükre rakva hagyják.

A háztartási szemét gyűjtése a konyhában és a fürdőszobában található szemetesekben lehetséges (a szemetesekbe való zsák a mosogató alatt található). Ha ezek megtelnének az Önök itt tartózkodása alatt kérjük, ürítsék ki a ház mellett elhelyezett található szemétgyűjtőbe.

Kérjük, a WC-be ne dobjanak bele semmit, használják a mellette elhelyezett kukát

A fürdőszobai elszívók néhány perc múlva automatikusan kikapcsolnak.

Nyáron a spaletták használatával csökkenthető a felmelegedés.

A folyosókon a világítás automatikusan a mozgásra kapcsolódik fel.

A Turistaházban köztes takarítás nem lesz, ezért nem fogjuk zavarni Önöket. Ha ezek közül valamelyik elfogy, azt kérjük önellátásban pótolni.

**Fűtés, hűtés**

A Turistaház saját gázkazánnal rendelkezik (a meleg vizet is ez biztosítja), és a nappaliban lévő termosztáttal szabályozható. Szükség esetén állítsák be a kívánt hőfokot, ügyelve a takarékosságra.

A házban kialakított kandallót kérjük megfelelő körültekintéssel használják. A befűtéshez szükséges tűzifa, gyújtós, stb. biztosítva van. Az épület elhagyásakor minden esetben győződjenek meg arról, hogy a kandallóban a tűz elaludt.

**Wi-Fi**

A Turistaházban wi-fi rendszer üzemel, amelynek használata térítésmentes. A wi-fi csatlakozás jelszavas. A jelszó a nappaliban a TV készülék mellett található.

A wi-fi folyamatos, megszakítás nélküli működését és elérhetőségét nem garantáljuk.

A wi-fi használata során vagy következtében a vendég készülékében vagy annak tartalmában keletkezett közvetlen vagy közvetett károkért a szállásadó nem vállal felelősséget. A szolgáltatást a vendég a saját felelősségére és kockázatára veheti igénybe.

**Háziállat**

Kérjük, háziállatot ne hozzanak a Turistaházban.

**Külső környezet, terasz**

A Turistaház külső közvetlen környezetét folyamatosan gondozzák. Kérjük ügyeljenek a növények épségére és a tisztaságra!

A tűzrakó helyek használatáról a Turistaház gondnokától érdeklődjenek.

Amennyiben pihenésük alatt a Turistaházzal kapcsolatban bármilyen
probléma felmerül, kérjük, haladéktalanul értesítsék arról a szállásadót!

Mint minden háztartásban, a Turistaházban is előfordulhat, hogy valami a vendégek hibáján kívül tönkremegy, vagy meghibásodik. Ha valamilyen rendellenességet észlelnek, az esetleges komoly károk megelőzése érdekében szíveskedjenek azt a gondnoknak jelezni telefonon - +36 30 118 15 06 vagy e-mailben rothturistahaz@taegrt.hu.

Utólagos reklamációt nem áll módunkban elfogadni!

A házirend betartása minden kedves vendég számára kötelező. A házirend szabályainak megsértéséből eredő károkért a szállásadó nem tud felelősséget vállalni.

**A házirend által nem szabályozott kérdésekben a Ptk. vonatkozó jogszabályai az irányadók.**

Ez a Házirend 2021.06.10 naptól érvényes visszavonásig, vagy amíg az új házirend közzétételre nem kerül.

**Jó pihenést és kulturált kikapcsolódást kíván a TAEG Zrt.**